text: [{"text_idx": "#000004", "text": "Eitt av mi\u0301num hjartama\u0301lum er, at na\u0301ttu\u0301ruri\u0301kid\u00f8mi\u00f0 skal koma \u00f8llum f\u00f8royingum til go\u0301\u00f0ar. Og vit skulu liva av okkara egnu vir\u00f0um heldur enn av skatti fra\u0301 vaskikonuni a\u0301 N\u00f8rrebru\u0301gv."}, {"text_idx": "#000006", "text": "Fir\u00f0irnir ver\u00f0a leiga\u00f0ir u\u0301t fyri li\u0301ti\u00f0 og l\u00e6tt. Ti\u0301 me\u00f0an alivinnan seldi laks fyri 6966 millio\u0301nir i\u0301 2021, so rinda\u00f0i hon einans 196 millio\u0301nir i\u0301 t\u00f8kugjaldi. Tri\u0301ggir hundra\u00f0partar!"}, {"text_idx": "#000008", "text": "Men pri\u0301surin fyri na\u0301ttu\u0301runa og samfelagi\u00f0 annars er h\u00f8gur. Laksaalingin hevur lagt seg a\u0301 flestu fir\u00f0ir og avmarkar no\u0301gv anna\u00f0 virksemi. Hon fer illa vi\u00f0 na\u0301ttu\u0301runi og avlei\u00f0ingarnar eru o\u0301gvusligar. Laksur, i\u00f0 sleppur, kemur i\u0301 bland vi\u00f0 villan laks og villur fiskur, i\u00f0 heldur til t\u00e6tt vi\u00f0 alibru\u0301k, er ikki etandi. Bara fyri at nevna n\u00f8kur d\u00f8mir. Naka\u00f0 pry\u0301\u00f0i er alivinnan heldur ikki."}, {"text_idx": "#000009", "text": "At meginparturin av ognarskapinum i\u0301 alivinnuni, kn\u00f8pp 80 prosent, er a\u0301 u\u0301tlendskum hondum, ger ikki a\u0301\u00f0urnevndu vansar l\u00e6ttari at gloypa. Fyri ikki at gera Hidden Fjord o\u0301r\u00e6tt, skal eg to\u0301 nevna, at ta\u00f0 felagi\u00f0 er 100% f\u00f8royskt. Men st\u00f8rsti parturin av vinninginum fer av landinum. Her liggur li\u0301ti\u00f0 eftir i\u0301 F\u00f8royum. Vit leggja bara arbei\u00f0sorku og na\u0301ttu\u0301ru til. Sum eitt anna\u00f0 menningarland."}, {"text_idx": "#000011", "text": "Vit skulu tryggja okkum, at alivinnan er skynsom og bur\u00f0ardygg, og vit skulu a\u0301seta eitt ri\u0301miligt leigugjald fyri fir\u00f0irnir. Hesar innt\u00f8kur skulu b\u00e6\u00f0i koma landskassa og lokalu \u00f8kjunum til go\u0301\u00f0ar. Ti\u0301 i\u0301 lokalu \u00f8kjunum liggur nevniliga einki eftir i\u0301 dag."}]